stanford-oval/wikipedia huggingface dataset:
הרובוטריקים – דמויות
הרובוטריקים (Autobots) > אחרים

| 0 | 1 | 2 | 3 |
| --- | --- | --- | --- |
| שם דמות (אנגלית) | שם עברי | מדובב על ידי | שינוי צורה |
| סקיי פייר/ג'ט פייר (Skyfire\Jetfire) | שמי אש | קרייג ברגר | מטוס סילון סייברטרוני/ואלקירי VF-1S |
רובוטריק מהיר ביותר ועז רוח בעת קרב. מאמין שהניצחון יגיע בזכות התקדמות טכנולוגית.
| בלאסטר (Blaster) | מפציץ | באסטר ג'ונס | רדיו-טייפ |
משמש כאחראי התקשורת של הרובוטריקים. מסוגל לקלוט גלי רדיו ולשדר אותם ברדיוס של 4000 מייל.
| פרספטור (Perceptor) | תפסן | פול איידינג | מיקרוסקופ |
המדען שבחבורה. תמיד יעדיף לימודים על לחימה. בדרך כלל, נמצא במפקדת הרובוטריקים או בחקירות מתמשכות.
| אומגה סופרים (Omega Supreme) | אומגה העליון | ג'ק אנג'ל | בסיס רקטה + טנק |
רובוט נטול רגש אשר איננו מרבה לדבר. נחשב לאחד הרובוטריקים החזקים ביותר שישנם ובעל כוח פיזי רב ותותח רב עוצמה. נוטר טינה במיוחד לטרקטוריקים בגלל השמדת עיר הקריסטל.
| מטרופלקס (Metroplex) |  | באד דייוויס | רובוט ענק שהופך לתחנת קרב שלמה. |
מכיל שלושה רובטריקים עצמאיים: סיקס-גאן המורכב מכלי הנשק של התחנה, סקאמפר שהופך לרכב ו סלאמר שהופך לטנק.
| סקיי לינקס (Sky Lynx) |  | ארון קינקייד | מעבורת חלל/פטרנודון/שונר |
לוחם חזק ביותר, אך מרוכז בעצמו וגאוותן. חסר פחד ובעל תעוזה שמחשיב את עצמו לנעלה מעל כולם. גופו הקשיח מסוגל לעמוד בפני הפגזות וטמפרטורות גבוהות. בעל מנועים סולאריים ויכולת לערוך מסעות בין כוכבים בצורת המעבורת שלו.
הרובוטריקים (Autobots) > הדינוטריקים (Dinobots)

הדינוטריקים נוצרו על ידי הרובוטריקים בכדור הארץ (עונה ראשונה) כדי לסייע במלחמה נגד השקרניקים והם מונים חמישה חברים:
| 0 | 1 | 2 | 3 |
| --- | --- | --- | --- |
| שם דמות (אנגלית) | שם עברי | מדובב על ידי | שינוי צורה |
| גרימלוק (Grimlock) |  | גרג ברגר | טירנוזאור רקס |
מנהיג הדינוטריקים. רובוטריק רב-עוצמה ומטיל אימה ונחשב לאחד הרובוטריקים החזקים ביותר.
| סלאג (Slag / Slug) |  | ניל רוס | טריצרטופס |
רובוטריק קשוח וחזק בעל עוצמת אש מרשימה.
| סלאדג' (Sludge) |  | פרנק ולקר | ברונטוזאורוס |
רובוטריק רב-עוצמה אך לא חכם במיוחד.
| סנארל (Snarl) | נהמן | האל רייל | סטגוזאורוס |
נוטה לדבר לעיתים רחוקות.
| סוופ (Swoop) | מגיח | מייקל בל | פטראנודון |
הרובוטריק הפיקח ביותר בקרב הדינוטריקים והדינוטריק היחיד אשר מסוגל לטוס.
הרובוטריקים (Autobots) > המטוסטריקים (Aerialbots)

המטוסטריקים (Aerialbots) נוצרו על ידי הרובוטריקים בעזרת מחשב העל "וקטור סיגמא" שבסייבטרון (בעונה שנייה, "המפתח לוקטור סיגמא") על מנת לעצור את הפעלולניקים (Stunticons). כל חמשת המטוסטריקים יוצרים ביחד את הרובוט סופריון (Superion). המטוסטריקים מונים חמישה חברים:
| 0 | 1 | 2 | 3 |
| --- | --- | --- | --- |
| שם דמות (אנגלית) | שם עברי | מדובב על ידי | שינוי צורה |
| סילבר בולט (Silverbolt) | קליע כסף | צ'ארלי אדלר | קונקורד |
מנהיג המטוסטריקים. רובוט מעופף אשר סובל במפתיע מפחד גבהים.
| אייר רייד (Air Raid) | מתקפת אוויר | רוב פולסן | F-15 איגל |
רובוטריק מעופף. הרפתקן ולוחם העשוי ללא חת.
| פייר פלייט (Fireflight) | טיסה לוהטת | ג'ף מקיי | F-4 פנטום |
רובוטריק מעופף אשר נוטה לחוסר זהירות קיצוני במהלך הטיסות שלו.
| סקיי דייב (Skydive) | צניחה חופשית | לורי פאסו | F-16 פייטינג פלקון |
רובוטריק מעופף. אחד הרובוטים המעופפים המיומנים ביותר בטיסה בקרב הרובוטריקים.
| סלינג שוט (Slingshot) | אבן קלע | רוב פולסן | AV-8B הרייר II |
רובוטריק מעופף. בעל אופי שחצני.
| סופריון (Superion) |  | פרנק ולקר, אד גילברט | חמשת המטוסטריקים |
כאשר הם חוברים יחדיו, המטוסטריקים הופכים לרובוט-ענק ורב עוצמה בשם "סופריון". חסין בפני רוב אמצעי התחמושת המצויים על כדור הארץ ועל סייברטרון.
הרובוטריקים (Autobots) > המצילטריקים (Protectorbots)

חמשת המצילטריקים יוצרים ביחד את הרובוט דפנסור (Defensor). המצילטריקים מונים חמישה רובוטים:
| 0 | 1 | 2 | 3 |
| --- | --- | --- | --- |
| שם דמות (אנגלית) | שם עברי | מדובב על ידי | שינוי צורה |
| הוט ספוט (Hot Spot) |  | דן גילבזן | משאית כיבוי אש |
מנהיג המצילטריקים.
| סטריט ווייז (Streetwise) |  | פיטר קאלן | מכונית משטרה ניסאן 300ZX |
רובוטריק חכם ונחוש.
| פירסט אייד (First Aid) | עזרה ראשונה | מייקל בל | אמבולנס טויוטה היאס |
רובוטריק פציפיסט אשר איננו מעוניין להשתתף בקרבות בתחילה, אך בסופו של דבר לוקח בהם חלק.
| בליידס (Blades) |  | פרנק ולקר | מסוק תובלה UH-1 Iroquois |
רובוטריק קשוח אשר מעדיף להילחם בקרב צמוד מול יריביו.
| גרוב (Groove) |  | פרנק ולקר | אופנוע הונדה |
בעל היכולת לירות חנקן נוזלי מהזרוע שלו.
| דפנסור (Defensor) | מגנן | כריס לאטה | חמשת המצילטריקים |
כאשר הם חוברים יחדיו, המצילטריקים הופכים לרובוט-ענק ורב עוצמה בשם "דפנסור".
הרובוטריקים (Autobots) > הטכנוטריקים (Technobots)

חמשת הטכנוטריקים יוצרים ביחד את הרובוט קומפיוטרון (Computron). את הטכנוטריקים בנה גרימלוק, והם מונים חמישה רובוטים:
| 0 | 1 | 2 | 3 |
| --- | --- | --- | --- |
| שם דמות (אנגלית) | שם עברי | מדובב על ידי | שינוי צורה |
| נוזקון (Nosecone) |  | דייוויד וורקמן | מקדח סייברטרוני |
מנהיג הטכנוטריקים.
| לייטספיד (Lightspeed) |  | דני מאן | מכונית מרוץ |
רובוטריק שמרגיש לכוד בגרביטציה של שינוי הצורה הנוכחי שלו, ומבקש להיבנות מחדש כספינת חלל בין-גלקטית.
| סטרייף (Strafe) |  | סטיב בולן | מטוס סילון |
צלף מיומן בעל רפלקסים חדים, לעולם לא מכוון למטרה אלא יורה בצרורות.
| סקאטרשוט (Scattershot) |  | סטיבן קינר | מטוס סילון סייברטרוני/תותח |
ביריון רברבן, שיכול להיכנס למארב של שקרניקים באקדחים שלופים ולא להפסיק לירות עד שתיגמר לו התחמושת.
| אפטרברנר (Afterburner) |  | ג'ים קמינגס | אופנוע |
רובוטריק חם-מזג שקל להכעיסו. מתריס, אינו משתף פעולה ושונא משמעת.
| קומפיוטרון (Computron) |  | ברט קריימר | חמשת הטכנוטריקים |
כאשר הם חוברים יחדיו, הטכנוטריקים הופכים לרובוט-ענק ורב עוצמה בשם "קומפיוטרון". תמיד עושה את הבחירה הנכונה, אם כי לוקח לו מעט זמן כדי לבצע אותה, מאחר שחמשת הטכנוטריקים מעבדים יחדיו את המידע.
השקרניקים (Decepticons) > החרקניקים (Insecticons)

החרקניקים הם רובוטים שחיים בכדור ארץ והם ניזונים מעצים.
במהלך הסדרה הם היו כח עזר לשקרניקים, אם כי מספר פעמים הם פנו נגדם.
במהלך הסרט, אחרי שנפצעו בקרב על עיר הרובוטריקים, הם נזרקים לחלל יחד עם מגהטרון על ידי שאר השקרניקים. מאוחר יותר, יוניקרון הופך את פצץ לסייקלונוס סגנו של גלבטרון ואת השאר לחיילי "הסחפים" (Sweeps), רובוטים חסרי זהות שהופכים למטוסי חלל ומשרתים את גלבטרון.
| 0 | 1 | 2 | 3 |
| --- | --- | --- | --- |
| שם דמות (אנגלית) | שם עברי | מדובב על ידי | שינוי צורה |
| שראפנל (Shrapnel) | מצרר | האל רייל | חיפושית בעלת שתי צבתות |
מנהיג החרקניקים. נוהג לחזור על המילה האחרונה בכל משפט אותו הוא הוגה. מסוגל לשכפל את עצמו פעמים רבות ולפעול כצבא של שכפולים כנגד יריביו. הוא גם מסוגל לשלוט בסופות ברקים.
| בומב-של (Bombshell) | פצץ | מייקל בל | חיפושית מסוג זבליתיים |
הרובוט הפיקח ביותר בקרב החרקניקים. בשינוי הצורה שלו כחיפושית הוא מסוגל לעוף.
| קיק-בק (Kickback) | כשלן | קלייב רביל | אמבולנס חגב |
בשינוי הצורה שלו כחגב הוא מסוגל לעוף ולקפוץ לגובה של 40 רגל ולאורך של מייל.
השקרניקים (Decepticons) > הטרקטוריקים (Constructicons)

הטרקטוריקים היו במקור יחידת בנאים אשר הקימה בניינים רבים בסייברטרון לפני שהחלה המלחמה בין הרובוטריקים לשקרניקים. הם הופכים לכלי צמ"ה שונים. הם היו חברים טובים של אומגה סופרים והם בנו חלק מהערים המפוארות ביותר בסייברטרון. מגהטרון לכד אותם ותכנת אותם מחדש כשקרניקים, וכתוצאה הם החלו להרוס את הערים אותם הם עזרו לבנות קודם. אומגה סופרים הצליח ללכוד אותם מאוחר יותר וניסה לתכנתם מחדש אבל גילה למרבה הצער שהתהליך בלתי הפיך ולא ניתן להשיב את הטרקטוריקים למצבם המקורי. בהמשך ניסו הטרקטוריקים לתקוף את אומגה סופרים ולתכנתו מחדש כדי לצרף גם אותו לשורות השקרניקים. אומגה סופרים ספג פגיעות חמורות בעקבות הניסיון המר, ובעקבותיו הפך נחוש לעצור את הטרקטוריקים בכל מחיר. הוא רדף אחריהם ברחבי היקום עד אשר מצא אותם לבסוף ביחד עם כוחותיו של מגהטרון בכדור הארץ. בעקבות האירועים הוא מצטרף לכוחות הרובוטריקים של אופטימוס פריים בכדור הארץ כדי לחסל את הטרקטוריקים והשקרניקים אחת ולתמיד. כל ששת הטרקטוריקים יוצרים ביחד את הרובוט דבסטייטור (Devastator) (לפי התרגום של הטלוויזיה החינוכית - "משמידן").
| 0 | 1 | 2 | 3 |
| --- | --- | --- | --- |
| שם דמות (אנגלית) | שם עברי | מדובב על ידי | שינוי צורה |
| סקראפר (Scrapper) | חפרן | מייקל בל | יעה אופני |
מנהיג הטרקטוריקים.
| הוק (Hook) |  | ניל רוס | עגורן |
רובוט יהיר ורברבן. השני בהיררכיית הפיקוד בקרב הטרקטוריקים.
| בונקראשר (Bonecrusher) | מרסק עצמות | ניל רוס | דחפור |
מתמחה בהריסת בניינים.
| סקאוונג'ר (Scavenger) | כסחן | דון מסיק | מחפר |
מסוגל לאתר חפצים מתכתיים נסתרים.
| לונג הול (Long Haul) | ארכובל | גרג ברגר | משאית בניין |
איננו מרוצה מהתפקיד אותו הוא ממלא בהובלת משאות ומעדיף במקום זאת להשתתף בקרבות באופן קבוע.
| מיקסמאסטר (Mixmaster) | רובומיקס | פרנק ולקר | מערבל בטון |
מסוגל לערבב כימיקלים שונים במערבל הבטון שלו לצרכים מגוונים.
| דבסטייטור (Devastator) | משמידן | ארתור בורגהארט | ששת הטרקטוריקים |
כאשר הם חוברים יחדיו, הטרקטוריקים הופכים לרובוט-ענק ורב עוצמה בשם "משמידן". המטרה הבלעדית של משמידן היא להרוס כל מה שעומד בדרכו. החסרונות העיקריים שלו הם איטיות וחוסר יציבות שמאפשרים להפיל אותו בקלות יחסית.
השקרניקים (Decepticons) > הפעלולניקים (Stunticons)

הפעלולניקים נוצרו על ידי מגהטרון בכדור הארץ על בסיס מכוניות גנובות כדי לשמש את השקרניקים במלחמתם ברובוטריקים. מגוון סוגי האישיות המאפיינים אותם הוענק להם על ידי וקטור סיגמא. כל חמשת הפעלולניקים יוצרים ביחד את הרובוט מנסור (Menasor). הם כוללים חמישה רובוטים:
| 0 | 1 | 2 | 3 |
| --- | --- | --- | --- |
| שם דמות (אנגלית) | שם עברי | מדובב על ידי | שינוי צורה |
| מוטור מאסטר (Motormaster) | אמן נהג | רוג'ר קרמל | משאית סמי-טריילר |
מנהיג הפעלולניקים. מעוניין להשמיד את אופטימוס פריים כדי להפוך למלך הכביש. שאר הפעלולניקים שונאים אותו ומפחדים ממנו.
| דראג סטריפ (Dragstrip) | כובש כבישים | רון גאנס | מכונית מרוץ פורמולה 1 |
אובססיבי לגבי תחרויות כביש. הוא שונא להפסיד במרוצים ולא יהסס להשתמש בתחבולות שונות כדי לנצח בתחרויות.
| דד אנד (Deadend) | סוף הדרך | פיליפ קלארק | מכונית ספורט פורשה 928 |
פסימיסט ופטליסט. לא רואה כל יתרון בהמשך מלחמת הרובוטריקים-שקרניקים.
| ברייק דאון (Breakdown) | תקלון | אלן אופנהיימר | מכונית ספורט למבורגיני קונטאש |
רובוט פרנואיד אשר סבור שכל המכוניות בעולם נועצות בו עיניים.
| ויילד ריידר (Wildrider) | רוכב פרא | טרי מק'גוברן | פרארי 308GTB |
נוהג בפראות בכבישים. חושש באופן קיצוני משקט ושלווה.
| מנסור (Menasor) |  | רג'יס קורדיק, רוג'ר כרמל | חמשת הפעלולניקים |
כאשר הם חוברים יחדיו, הפעלולניקים הופכים לרובוט-ענק ורב עוצמה בשם "מנסור".

בפרק "כפילו של מנסור" 5 רובוטריקים התחזו לפעלולוניקים ואף הצליחו להתחבר.
השקרניקים (Decepticons) > התככניקים (Combaticons)

המשורייניקים נוצרו לאחר שסטאר סקרים, אשר גורש על ידי השקרניקים, גנב את מרכיבי אישיות של שקרניקים שונים ובנה אותם מחדש באמצעות חומרה צבאית.
| 0 | 1 | 2 | 3 |
| --- | --- | --- | --- |
| שם דמות (אנגלית) | שם עברי | מדובב על ידי | שינוי צורה |
| אונסלוט (Onslaught) |  | ס. מארק ג'ורדן/סטיב בולן | משאית נ"מ |
מנהיג המשורייניקים. טקטיקן מוכשר. משתמש בכישוריו כדי לגבש אסטרטגיות וטקטיקות שונות לחסל את הרובוטריקים.
| סווינדל (Swindle) | תככן | ג'וני היימר | ג'יפ ראנגלר |
רובוט ערמומי אשר יהיה מוכן לבגוד בשקרניקים תמורת בצע כסף. סוחר ממולח ונחשב לרובוט הפיקח ביותר בקרב המשורייניקים.
| בלאסט אוף (Blast-Off) | משוגר | מילט ג'אמין | מעבורת חלל |
רובוט יהיר ולוחם אכזרי.
| בראול (Brawl) | שאגן | טוני סיינט ג'יימס | טנק לאופרד 1 |
רובוט רעשני ועצבני.
| וורטקס (Vortex) | מערבולת | ג'וני היימר | מסוק UH-60 בלק הוק |
וורטקס נוהג להשתמש בחוגות שלו כדי לבלבל את יריביו בעת הקרב.
| ברוטיקוס |  | רוג'ר כרמל | חמשת המשורייניקים |
כאשר הם חוברים יחדיו, המשורייניקים הופכים לרובוט-ענק, רב עוצמה אך טיפש למדי בשם "ברוטיקוס".
השקרניקים (Decepticons) > הפראניקים (Predacons)

הפראניקים משנים את צורתם לחיות טרף. כל חמשת הפראניקים יוצרים ביחד את הרובוט פרדקינג (Predaking). הם כוללים חמישה רובוטים:
| 0 | 1 | 2 | 3 |
| --- | --- | --- | --- |
| שם דמות (אנגלית) | שם עברי | מדובב על ידי | שינוי צורה |
| רייזור קלואו (Razorclaw) |  | ג'ו ליהי | אריה |
מנהיג הפראניקים. שונא לבזבז אנרגיה שלא לצורך. בצורת אריה הוא מסוגל לזנק למרחקים ארוכים.
| טנטרום (Tantrum) |  | פיליפ ל. קלארק | שור |
מעדיף כוח ברוטלי על פני הגיון ולעולם לא ייסוג מאתגר. כשהוא זועם הוא נושף עשן מנחיריו. מסתער על בניינים וכבישים ראשיים כדי להרגיע את עצביו.
| ראמפייג' (Rampage) |  | לורי פאסו | טיגריס |
אינו מסוגל לדבר בבהירות ועקב כך משתלח לעבר יריביו בחוסר סבלנות. רק צפייה בטלוויזיה מרגיעה אותו.
| הד סטרונג (Headstrong) |  | רון פיינברג | קרנף |
אינו מקשיב לאף אחד, אפילו לחבריו. יהיר ומרוצה מעצמו. מציג חזות קשיחה כדי להסתיר חוסר ביטחון. פגיע להתקפות פסיכולוגיות יותר מאשר פיזיות. חבטה ממצחו יכולה למוטט קיר לבנים.
| דייב בומב (Dive Bomb) |  | לורי פאסו | נשר |
כמו ילד בחנות ממתקים, הוא תמיד שמח לבחור מבין כל המטרות שניצבות בפניו. בעל יכולת תעופה מגנטית. בונה קנים מכניים על גגות בניינים גבוהים או הרים, שמורכבים מפסולת ישנה. יכול לראות מטבע מגובה עשרת אלפים רגל.
| פרדקינג (Predaking) |  | באד דייוויס | חמשת הפראניקים |
כאשר הם חוברים יחדיו, הפראניקים הופכים לרובוט-ענק ורב עוצמה בשם "פרדקינג", הדבר היחיד שקרוב למכונת לחימה מושלמת של השקרניקים. אין לו כל מתחרה כלוחם וכל גבולות ככלי נשק. פעולותיו נובעות מאינסטינקטים חייתיים. יכול להרים עד 500 טונות ולהקרין שדה מגן אלקטרוני. נושא שני תותחי קנה על גבו, צמד מרגמות בכל רגל וחרב פלזמה גדולה.
השקרניקים (Decepticons) > הטרורניקים (Terrorcons)

הטרורניקים משנים את צורתם למפלצות טרף. כל חמשת הטרורניקים יוצרים ביחד את הרובוט אבומינוס (Abominus). הם כוללים חמישה רובוטים:
| 0 | 1 | 2 | 3 |
| --- | --- | --- | --- |
| שם דמות (אנגלית) | שם עברי | מדובב על ידי | שינוי צורה |
| ריפר-סנאפר (Rippersnapper) |  | ג'ים קאמינגס | כריש יבשה |
כל יצור אורגני שהסטטוס שלו בסולם האבולוציוני מדורג מעל למשפחת הריריות - במיוחד רובוטריקים - גורם לריפר-סנאפר לצאת למסע הרג רצחני. שונא את ריחן של צורות החיים מבוססות הפחמן. במצב שינוי הצורה שלו, השיניים והטופרים שלו יכולים לחתוך דרך כל חומר.
| בלוט (Blot) |  | טוני סנט ג'יימס | דרקון יבשתי כחול |
הגועלי ביותר מבין כל השקרניקים. טיפש ואכזרי אך גם נאמן. במצב שינוי הצורה, הטלפיים שלו מאפשרות לו לטפס על כל קיר. נושף אש.
| סינרטווין (Sinnertwin) |  | ג'ארד ברקלי ודייוויד וורקמן | מפלצת כתומה דמוית-אורתוס |
מפטרל סביב המאורה של הטרורניקים בחיפוש אחר צרות, בתקווה שימצא אותן. כשהן מגיעות, הוא חושף את שיניו החדות כתער, קרניו המשתלחות וטופריו קורעי המתכת.
| קאט ת'רואט (Cutthroat) |  | טוני סנט ג'יימס | מפלצת דמוית ציפור טרף (כנראה גריפון או הרפיה) |
חסר רחמים ובעל תשוקה חסרת שובע להרס וחורבן. משתלח בזמן קרב עם כנפיו, מקורו וטופריו כדי לקרוע לגזרים את כל הנקרה בדרכו.
| האנגאר (Hun-Gurrr) |  | מרשל אפרון וסטיבן קינר | דרקון דו-ראשי לבן |
צריך להאכיל שני פיות, השייכים לו. מנהיג הטרורניקים, שלרוב הוראותיו אינן מובנות כהלכה משום שפיותיו מלאות. מעדיף לאכול דברים מתים מאשר כאלה שעדיין מתפתלים בפיו. יכול לעצב מחדש חומרים מעוכלים ולירוק אותם כטילים.
| אבומינוס (Abominus) |  | טים גוסה | חמשת הטרורניקים |
חמשת הטרורניקים מתמזגים לרובוט ענק בשם אבומינוס. בעל כוח הרסני במיוחד. אוהב לתקוף מטרות גדולות או נעות, לטפס על מבנים גבוהים ולהטביע אוניות. אין לו חמלה והוא לא יותר מאשר מכונת חיסול.
דמויות שונות > בני ברית אנושיים

ספארקפלאג ויטוויקי (Sparkplug Witwicky) - מכונאי במקצועו. אביו של ספייק. הוא ובנו הופכים לידידים קרובים של הרובוטריקים ומחליטים לסייע להם לאחר שאופטימוס פריים מציל את חייהם במהלך מתקפה של השקרניקים.
ספייק ויטוויקי (Spike Witwicky) - מכונאי במקצועו. המפורסם ביותר מבין בני הברית האנושיים של הרובוטריקים. הוא ואביו הופכים לידידים קרובים של הרובוטריקים ומחליטים לסייע להם לאחר שאופטימוס פריים מציל את חייהם במהלך מתקפה של השקרניקים. ספייק נשוי לקרלי ואביו של ילד בשם דניאל.
קרלי ויטוויקי (Carly Witwicky) - חברתו של ספייק בעונה השנייה ואשתו בעונה השלישית.
דניאל ויטוויקי (Daniel Witwicky) - בנם של ספייק וקרלי ודמות הילד בסדרה בעונתה השלישית אשר לא שודרה בישראל.
צ'יפ צ'ייס (Chip Chase) - בן ברית של הרובוטריקים. חבר של ספייק ויטוויקי. בעל ידע רב במדע ובמחשבים. צ'יפ סובל מפרפלגיה (שיתוק בפלג הגוף התחתון) ולכן מרותק לכיסא גלגלים.
דמויות שונות > נבלים אנושיים

ד"ר ארקוויל (Doctor Arkeville) - מדען מטורף אשר מסייע לשקרניקים. פיתח שבבים מיוחדים אשר משמשים לשליטה בבני אנוש במטרה שאלו ישמשו עבדים עבור השקרניקים וכמגן אנושי בקרבות נגד הרובוטריקים. מופיע בעיקר בעונה הראשונה.
דמויות שונות > חייזרים

קווינטסונס (Quintessons) - גזע עתיק של חייזרים אשר חי בסייברטרון. הקווינטסונס פועלים למעשה כסוחרים בין-גלקטיים והחזיקו בסייברטרון בעבר מפעל ענק שייצר רובוטים לצורכי לחימה ולצורכי תחזוקה וצריכה. הרובוטים הללו הפכו ברבות השנים לרובוטריקים ולשקרניקים. הקווינטסונס נוטים להיות אנוכיים וערמומיים מאוד.
כרישניקים (Sharkticons) - עדר ענק בגודלו של רובוטים שמשנים צורה לכרישים. נאמנים לאדון האחרון שהאכיל אותם. זנבותיהם החזקים מאפשרים להם לנוע במים במהירות גבוהה מאוד. טורפים רעבתניים שמסוגלים לחתוך דרך כל חומר מתכתי. נצפו לראשונה בסרט האנימציה "רובוטריקים: הסרט".
יוניקרון (Unicron) - רובוט בגודל של כוכב לכת שמטרתו היא לטרוף עולמות. בסרט האנימציה "רובוטריקים: הסרט" יצר את גלבטרון, סייקלונוס, סקורג' ואת חיילי הסחפים מגופותיהם של מגהטרון, סקיי וורפ, ת'נדר קראקר והחרקניקים. הושמד על ידי רודימוס פריים ומטריקס המנהיגות. הופעל לאחר מכן באופן חלקי בידי סקורג' ורוחו של סטארסקרים.
אשר כהן (רב)

| --- | --- |
 לידה:  10 במרץ 1797 
 פטירה:  20 בינואר 1866 (בגיל 68) 
 תקופת הפעילות:  ? – 20 בינואר 1866 
 
הרב אשר הכהן אשכנזי (י"ב באדר ה'תקנ"ז, 10 במרץ 1797 – ד' בשבט ה'תרכ"ו, 20 בינואר 1866) היה מרבני טיקטין. מחבר "ברכת ראש" על מסכת נזיר ועל מסכת ברכות. לאחר פטירתו נדפס ספרו "שארית הברכה". הגהותיו לתלמוד הבבלי נדפסו במסכת נזיר של ש"ס וילנא.
תולדות חייו

נולד בטיקטין ב-1797, לרב צבי הירש הכהן (בן הרב אריה ליב הכהן, מרבני טיקטין). בהיותו בן 18 עבר לישיבת וולוז'ין והיה לתלמיד קרוב של רבי חיים מוולוז'ין. כתלמידו, כתב את הנהגותיו של רבו, שלימים הודפסו בספר "כתר ראש" ובמקומות נוספים. רבי חיים מוולוז'ין מינה אותו למגיד שיעור יומי בישיבה, במשך שלוש שנים. בשנת תקע"ט עזב את וולוז'ין ועבר לקמניץ שבליטא (היום בלרוס), בסמוך לחותנו. בקמניץ עסק במסחר לפרנסתו, אך הקדיש את עיקר זמנו ללימוד בבית המדרש הישן בעיר, עטוף בטלית ובתפילין. בתקופה זו סירב להצעות רבנות שונות.
לאחר הגיעו לגיל חמישים, בשנת תר"ח (1848), התמנה לרב העיירה שרשוב. שם הוציא את ספרו "ברכת ראש" בשנת תרט"ז (1856). 
לאחר עשור ברבנות שרשוב, בשנת תרי"ח (1858) התמנה לרב ואב"ד בעיר הולדתו טיקטין.
בשנת 1863 נאלץ לעזוב את טיקטין לאחר שנאשם בידי השלטונות הרוסיים בהשתתפות במרד ינואר, והוא שב לשרשוב והתמנה שם שוב לרב, עד פטירתו.
נפטר בפרוזנא ב-1866.
נינו הוא רבי נפתלי הרץ קרצ'מר, שוחט וראש ישיבה בפוניבז'.
הערות שוליים

↑  אליהו לנדא (מו"ל), ארחות חיים – כתר ראש, באתר היברובוקס.
| --- | --- |
בקרת זהויות :  NLI: 987007310326205171  LCCN: nr96024991  VIAF: 97181141   WorldCat (עם VIAF): 97181141
אנג'לה אגוילאר

| --- | --- |

אגוילאר ב-2021
 לידה:  8 באוקטובר 2003 (בת 21) ארצות הברית לוס אנג'לס, קליפורניה
 שם לידה:  אנג'לה אגוילאר אלווארז אלקלה
 מוקד פעילות:  ארצות הברית 
 תקופת הפעילות:  מ-2012
 עיסוק:  זמרת
 סוגה:  מקסיקני אזורי, פופ לטיני
 שפה מועדפת:  ספרדית 
 כלי נגינה:  פסנתר
 חברת תקליטים:  מאצ'ין ‏•‏‏ אקינוצ'יו רקורדס
 בן זוג:  כריסטיאן נודאל (2024–הווה)
 angelaaguilaroficial.com
 
אנג'לה אגוילאר אלווארז אלקלה (באנגלית: Ángela Aguilar Álvarez Alcalá; נולדה ב-8 באוקטובר 2003) היא זמרת אמריקאית.
ביוגרפיה

אנג'לה אגוילאר אלווארז אלקלה נולדה לפפה אגילאר ואנליז אלווארז אלקלה בלוס אנג'לס, קליפורניה ב-8 באוקטובר 2003. לאגוילאר יש אזרחות כפולה - אמריקאית ומקסיקנית.
ביוגרפיה > 2012–2017: תחילת הקריירה

בשנת 2012, כשהייתה בת 9 בלבד, הוציאה אגוילאר את האלבום Nueva Tradición, עם אחיה, לאונרדו. הוא כלל ארבעה שירים של לאונרדו וארבעה של אנג'לה. בשנת 2016, אגוילאר השתתפה בפסטיבל BBC 100 Woman במקסיקו סיטי. בגיל 13 בלבד, היא אמרה לחדשות ה-BBC שתעשיית המוזיקה נשלטת על ידי גברים וקיוותה שזה ישתנה.
בינואר 2018, אגוילאר ומשפחתה פתחו בסיבוב הופעות בסגנון רכיבה-מוזיקלי שזכה לכינוי "Jaripeo Sin Fronteras". אגוילאר ליוותה את אביה, פפה, את דודה, אנטוניו ואחיה, לאונרדו אגוילאר.
ביוגרפיה > 2018–הווה: Primero Soy Mexicana ו-Mexicana Enamorada

ב-2 במרץ 2018, אגוילאר הוציאה את אלבום הסולו הראשון שלה, Primero Soy Mexicana, בהפקת אביה, פפה. האלבום כלל 11 שירי רנצ'רה ידועים שבוצעו בעבר על ידי זמרים בולטים מקסיקניים. בספטמבר 2018, אגוילאר הייתה מועמדת לתגלית השנה ואלבומה, Primero Soy Mexicana היה מועמד לאלבום הראנצ'רו/מריאצ'י הטוב ביותר בטקס פרסי הגראמי הלטיני ה-19. בדצמבר 2018, אלבומה של אגוילאר, Primero Soy Mexicana, היה מועמד לפרס גראמי לאלבום המוזיקה המקסיקנית האזורית הטובה ביותר.
בינואר 2020, אגוילאר הוציאה אלבום מחווה לזמרת האמריקאית, סלינה, בשם Baila Esta Cumbia. בספטמבר 2021 היא הוציאה את אלבומה השלישי, Mexicana enamorada. באפריל 2021 היא הוציאה את "En Realidad", הסינגל הראשון מתוך אלבום האולפן השלישי שלה.
נכון למאי 2023, היא צברה כ-322.8 מיליון השמעות בפלטפורמות הסטרימינג.
חיים אישיים

ב-25 ביולי 2024, פורסם כי אגוילאר נישאה לזמר-יוצר המקסיקני, כריסטיאן נודאל (אנ'). החתונה התקיימה בחווה פרטית במורלוס, מקסיקו. בני הזוג הודיעו שהם ביחד רק כחודשיים לפני החתונה.
דיסקוגרפיה

2012: Nueva Tradición
2018: Primero Soy Mexicana
2021: Mexicana Enamorada
דיסקוגרפיה > מיני אלבומים

2020: Baila Esta Cumbia
2020: Que no se apague la música
פרסים ומועמדויות

| טקס | שנה | קטגוריה | עבודה מועמדת | תוצאת | סימוכין |
| --- | --- | --- | --- | --- | --- |
| פרסי הגראמי | 2019 | אלבום המוזיקה המקסיקנית האזורית הטוב ביותר | Primero Soy Mexicana | מועמדות |  |
| פרס בחירת הקהל | 2024 | הזמרת הלטינית של השנה |  | מועמדות |  |
| פרסי המוזיקה של iHeartRadio | 2022 | השיר המקסיקני האזורי של השנה | "Dime Cómo Quieres" | מועמדות |  |
| פרסי המוזיקה האמריקאית הלטינית | 2021 | מופע וירטואלי אהוב | Mexicano Hasta Los Huesos | מועמדות |  |
| פרסי המוזיקה האמריקאית הלטינית | 2021 | קליפ אהוב | "Dime Cómo Quieres" | מועמדות |  |
| פרסי המוזיקה האמריקאית הלטינית | 2023 | אמן אזורי מקסיקני אהוב |  | מועמדות |  |
| פרסי המוזיקה האמריקאית הלטינית | 2024 | שיתוף הפעולה הטוב ביותר - מקסיקני אזורי | "Qué Agonía" (עם יורידיה) | מועמדות |  |
| פרס גראמי הלטיני | 2018 | תגלית השנה |  | מועמדות |  |
| פרס גראמי הלטיני | 2018 | אלבום הרנצ'רו/מריאצ'י הטוב ביותר | Primero Soy Mexicana | מועמדות |  |
| פרס גראמי הלטיני | 2022 | אלבום הרנצ'רו/מריאצ'י הטוב ביותר | Mexicana Enamorada | מועמדות |  |
| פרס גראמי הלטיני | 2024 | אלבום השנה | Bolero | מועמדות |  |
הערות שוליים

↑  "Biografía de Ángela Aguilar". Ángela Aguilar (בספרדית). נבדק ב-25 בספטמבר 2018. {{cite web}}:  (עזרה)
↑  "Meet First-Time GRAMMY Nominee Angela Aguilar". GRAMMY.com (באנגלית). 11 בינואר 2019. נבדק ב-11 בינואר 2019. {{cite web}}:  (עזרה)
↑  Billboard’s 21 Under 21: See Who Made the 2023 List, Billboard, ‏2023-05-15 (באנגלית אמריקאית)
↑  Leila Cobo, Angela Aguilar and Christian Nodal Are Married, Billboard, ‏2024-07-25 (באנגלית אמריקאית)
↑  "2019 GRAMMY Awards: Complete Nominees And Winners List". www.grammy.com. נבדק ב-2023-03-19.
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  Grein, Paul (2022-03-23). "Dua Lipa, Olivia Rodrigo & Lil Nas X Are Top Winners at 2022 iHeartRadio Music Awards: Full Winners List". Billboard (באנגלית אמריקאית). נבדק ב-2023-03-19.
↑  Flores, Griselda (2021-04-16). "2021 Latin AMAs Winners: Complete List". Billboard (באנגלית אמריקאית). נבדק ב-2023-03-19.
↑  Roiz, Jessica (2023-03-13). "Bad Bunny Leads 2023 Latin American Music Awards Nominations: Complete List". Billboard (באנגלית אמריקאית). נבדק ב-2023-03-29.
↑  Karol G and Feid Dominate at the 2024 Latin American Music Awards (Complete Winners List), Variety, ‏26 באפריל 2024
↑  "2018 Latin GRAMMY Awards Complete Winners List". www.grammy.com. נבדק ב-2023-03-19.
↑  Cobo, Leila (2022-11-17). "Latin Grammys 2022: Jorge Drexler Wins Big, Bad Bunny Follows, Rosalía Nabs Album of the Year". Billboard (באנגלית אמריקאית). נבדק ב-2023-03-19.
↑  2024 Latin GRAMMYs: See The Full Winners & Nominations List | GRAMMY.com, grammy.com
| --- | --- |
בקרת זהויות :  MusicBrainz: cda7b93f-f9e9-4a1b-b66a-7d0c8678d4ae
פפרזה

| --- | --- |

פפערשא ליד אאוגסבורג על מפה משנת 1830
 מידע
 עיר:  אאוגסבורג 
 קואורדינטות:  48°22′00″N 10°52′05″E﻿ / ﻿48.3667°N 10.8681°E﻿ / 48.3667; 10.8681
 he
 
פפרזה (בגרמנית: Pfersee; בכתיב העברי הארכאי: פפערשׂא או פפערשׂי) היא שכונה במערב אאוגסבורג, שהייתה עד 1911 עיר עצמאית. במאה ה-18 וה-19 התקיימה בה קהילה יהודית גדולה.
היסטוריה

פפרזה נזכרת בכתובים לראשונה בשנת 800 לספירה, אך קיים יסוד להניח שהיישוב במקום התקיים ברציפות לפחות מאז ימי הרומאים.
בימי הביניים היה הכפר בבעלות פרטית, סמוך לעיר אאוגסבורג.
החל מאמצע המאה ה-19 חל פיתוח תעשייתי מואץ במקום והוקמו בו מפעלים. בראשית ינואר 1911 השתלב באאוגסבורג כפרבר תעשייתי. בימי מלחמת העולם השנייה העסיקו הנאצים עובדי כפייה ממחנה הריכוז דכאו בפפרזה, בעיקר במפעל של מסרשמיט.